Cesarhanmun/geonobi-data huggingface dataset:
地名: 陽城 (京畿道, 縣（監）)
年: 1431.0

○丙戌/禮曹據咸吉道監司關啓: "阿木河住斡朶里千戶麻乙大言: ‘唐人
              波乙愁、甫下等, 不係楊木答兀虜掠, 吾所年久役使者。 今逃脫出去, 願令還給。’ 千戶伐乙愁言: ‘曾居于餘下來往巨陽城之日, 交易唐人
              也叱大, 至今使喚, 今乃逃亡。 若以被擄楊木答兀人例出送, 則實爲痛悶。’ 今問根由, 則波乙愁甫下言: ‘元隨父母, 居巨陽城。 去癸卯年, 爲楊木答兀所虜, 退計六年間, 隨母逃向朝鮮之時, 吾兄弟見執麻乙大爲奴役使。’ 也叱大言: ‘元居巨陽城, 父母皆歿, 叔父率我, 賣與伐乙愁爲奴。’ 據此看詳, 也叱大所言, 與伐乙愁所告相同, 然本係唐人, 亦幷上送。 今後此等交易人逃來, 其主野人, 持文券來說, 則何以處之?" 命與政府諸曹同議。 右議政孟思誠等曰: "也叱大, 宜隨例入送。 今後逃來者, 亦不可還給其主。" 從之。
地名: 陽城 (京畿道, 縣（監）)
年: 1457.0

○琉球國王使者倭僧道安等十五人, 來獻土物。 初濟州人韓金光ㆍ金新石乙伊ㆍ升同ㆍ陽城、私奴卜山ㆍ吾之ㆍ得山ㆍ卜世、良女之內、私婢陽莊等, 遭風漂入琉球, 至是國王以金光、金新石乙伊、之內授道安送還。
地名: 陽城 (京畿道, 縣（監）)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 陽城 (京畿道, 縣（監）)
年: 1465.0

○行上護軍李純之卒, 傳曰: "純之卒在前夜, 禮曹告訃晩, 今朝擧樂受朝, 其問諸禮曹以啓。" 純之字誠甫, 陽城人。 初補東宮行首, 丁未中文科。 時世宗慮曆象未精, 選文臣習算法, 純之推究, 世宗嘉之。 初純之推算本國北極, 出地三十八度强, 世宗疑之。 適自中朝來者獻曆書, 乃曰: "高麗北極出地, 三十八度强。" 世宗大悅, 遂命純之校正儀象, 卽今簡儀、圭表、大平、懸珠、仰釜與報漏、欽敬閣者, 皆純之稟命世宗以成者也。 累官至承旨, 遷中樞院副使, 丁丑爲開城府留守, 陞辭, 上曰: "別有任卿事, 不可出外。" 遂命改除。 每當進見, 上亟稱曰: "父王所重之臣。" 屢加賞賜。 乙酉判中樞院事, 至是以病卒。 純之性精巧, 詳於算學、天文、陰陽、風水之學。 然無大建明。 晩年, 其女金龜石之妻通私奴舍方知, 常被女服, 齒于諸婢中, 與同寢處, 爲臺官所劾, 上不究治之, 遂以舍方知付純之, 純之不能制, 反訟其事, 人皆鄙之。 謚靖平, 恭己鮮言 ‘靖’, 執事有制 ‘平’。 子六人, 扶、持、拱、把、抱、挶。
地名: 陽城 (京畿道, 縣（監）)
年: 1472.0

○刑曹三覆啓: "長興囚奴戒同劫姜佛萬家强盜罪、陽城囚良人黃莫山劫崔孟智家强盜罪, 竝律該斬不待時, 依受敎, 妻子永屬邊邑奴婢。" 從之。

○禮曹啓: "今承傳敎: ‘陳言者有云: 「吾東方, 自箕子以來, 敎化大行, 男有烈士之風, 女有貞正之俗, 史稱小中華。 比聞淫奔之女, 前則只在於陽城縣
              加川, 而今也四方院、館、營、鎭之間, 亦多有之。 春夏則奔魚梁收稅之場, 秋冬則遊山間僧舍, 恣行淫亂, 汚染敎化。」 令守令、萬戶、驛丞檢察, 重論爲便。’ 臣等參詳, 淫穢之俗, 法所痛治。 今也, 號稱遊女, 或稱花娘, 淫縱自恣, 其禁制之目, 具錄于後。 一。 花娘、遊女, 淫縱謀利, 僧俗相說, 不以爲怪, 亂男女之道, 以毁綱常。 令所在官守令、萬戶、察訪、驛丞, 嚴加糾摘, 犯者於犯奸律加一等論, 其良家女及僧人, 永屬殘邑奴婢。 一。 私婢, 則其本主知情, 故縱任其所爲, 因收日貢、月貢以爲利者, 或亦有之。 其主重論, 亦屬殘邑官婢。其逃避本役而主不及知者, 論罪後還主; 公賤則決罪後, 付其族親保管。 一。 遊女族親等, 任其淫縱不加禁制者, 依縱容妻、妾犯奸律, 論罪。 一。 諸色人容止花娘、遊女與人通奸因而得利者, 與犯人同罪, 財利沒官。 一。 守令、萬戶、察訪、驛丞等不勤檢察, 致令管內容匿花娘、遊女者, 幷里正、色掌, 以制書有違律斷, 其有逃潛避行未易發摘者, 許人陳告給賞, 一依告逃漏公賤例。 一。 僧徒誘引婦人, 藏匿山寺中, 或削髮爲尼, 冒稱同行, 潛相淫亂者; 富商、大賈興利之人, 以財物和誘良家處女, 致令失行, 終無所歸, 遂作淫女者; 無賴之徒, 挾持婦女, 白晝投寄院、館寢息, 冒夜出入, 蹤迹詭秘者, 隨其所犯輕重痛懲, 財物沒官。 一。 尼僧與僧, 衣服難辨, 故多有互相往來, 淹留旬朔, 淫縱自恣者, 非徒有累戒行, 實關風敎, 令京外官, 嚴加糾摘, 依上項例論罪, 竝屬殘邑奴婢。" 從之。

○朔甲午/司諫院正言李仁錫來啓曰: "今以趙宗智爲成川府使, 安訥爲寧邊判官。 宗智嘗爲碧潼郡守, 坐貪婪見罷; 爲全羅道處置使, 亦以貪婪被鞫; 爲金礩從事官, 潛奸礩妓; 又疏棄正妻, 所行無一可取。 安訥嘗爲稷山縣監, 容隱爲盜者, 及盜囚陽城, 訥遣衙婢養獄; 又爲內資判官, 與同列相詰, 兩人皆不宜臨民者也。 安訥乃吏曹判書李克增妻四寸親, 宗智與克增妾家, 隔墻而居, 以故皆得濫授。 請改正, 且推問吏曹選用之由。" 傳于承政院曰: "宗智、安訥所犯, 然乎?" 承旨等啓曰: "然。" 卽傳于仁錫曰: "宗智與兵曹同議授之, 安訥別坐箇滿, 故擬望耳, 非有私也。 吏曹不可問也。 然宗智、安訥皆有所犯, 可改差。"
地名: 陽城 (京畿道, 縣（監）)
年: 1478.0

○己酉/受常參, 視事。 右副承旨李瓊仝將刑曹啓本啓: "昌寧囚私奴李金、私婢元非與物故奴莫同等同謀, 刺殺本主曺瑁罪, 律該凌遲處死。 婢四桂知莫同等謀殺本主而不禁罪, 律該斬不待時。" 上顧問左右, 瓊仝對曰: "四桂當李金等殺主之時, 雖不與焉, 知謀不禁, 且莫同所用殺主之刀, 乃四桂之刀, 竝凌遲何如?" 上曰: "雖知其謀, 當殺時不參, 比他人則有間, 處斬宜矣。" 瓊仝又啓刑曹啓本: "陽城囚僧法守殺僧淡正, 奪衣服雜物罪, 律該斬不待時, 鎭岑縣囚前訓導崔季江僞造本道監司印信罪, 依《大典》斬待時, 妻子永屬諸邑奴婢。" 竝從之。 獻納崔潘啓曰: "立後四寸婚嫁之禁, 雖自今立法, 然宋纉婚於有服之親, 而授監察。 監察非凡員, 請改差。" 從之。
地名: 陽城 (京畿道, 縣（監）)
年: 1482.0

○傳曰: "今日欲如前日講論, 其召文臣可侍講者以來。" 仍御宣政殿。 陽城君
              李承召、禮曹判書李坡、工曹判書孫舜孝、戶曹判書魚世恭、文陽君
              柳輊、戶曹參議李陸、兵曹參知柳洵、工曹參議成俔、大司諫李世弼、弘文館副提學柳允謙、成均館同知事兪鎭入侍。 命設酌。 上曰: "前日講論所聞, 皆格言, 聽之終夜不厭, 今日亦如之可也。" 坡啓曰: "當講何書?" 命講《大學》。 至平天下章, 世恭問左右曰: "上行絜矩之道, 當何先?" 左承旨李世佐曰: "主上金枝玉葉繁盛, 推慈愛之心, 使百姓, 各保其子, 以至老老、長長, 莫不皆然, 則絜矩之道, 至矣。" 舜孝進前曰: "上御珍衣玉食, 思民之啼飢呼寒, 推孝養三殿之心, 使百姓, 各親其親, 各長其長, 此所謂絜矩之道也。" 世弼曰: "今爲奉養三殿, 復立內需司長利, 似若不可。 方論財用絜矩, 故敢以此啓之。" 舜孝曰: "世弼之言, 是也。 國家復立內需司長利, 本司奴子, 因此侵漁百姓, 必矣。 時侍臣皆醉, 舜孝亦醉, 乃曰: "臣少時以事君事親爲心, 今日所啓, 皆欺君之言。" 輊合掌言曰: "舜孝之言, 是也, 孰非欺君乎?" 舜孝進前, 祝曰: "不愧屋漏爲無忝, 人君居處, 人孰能知之乎? 不愧乎屋漏之言, 所可畏也。" 舜孝誦此言, 合手祝者, 三; 稽首拜者, 三。 舜孝仍問承召曰: "事君之道, 何先?" 承召曰: "只赤心而已。" 世佐曰: "人君之道, 誠意正心, 以進君子、退小人爲本。" 坡曰: "古之人君, 能誠意正心, 退小人者誰耶?" 都承旨盧公弼曰: "舜之去四凶, 是也。 若宋
              神宗未知王安石之奸, 唐
              玄宗以楊國忠、李林甫爲賢, 此無誠意正心工夫故也。" 上曰: "大舜誠意正心, 鑑空衡平, 故能知四凶之奸, 而去之。 安石之爲小人, 卿等詳言之。" 左右徒言神宗, 未知安石之奸, 不能辨論安石之爲小人。 上命取紙筆, 賜舜孝, 令作詩, 舜孝不成一句, 裂紙揮筆。 左右皆醉, 輊立膝, 舜孝坐舞。 承召曰: "吾聞古有賡歌耳, 未聞有舞也。" 舜孝醉甚, 言多失節, 上皆優容, 諸宰皆醉, 令注書扶出, 夜已分矣。
地名: 陽城 (京畿道, 縣（監）)
年: 1496.0

○臺諫啓: "鄭文炯事, 初不必收議, 而改之也, 然殿下乃欲收議, 故臣等退去待命。 今已收議, 若議有不純, 則當斷然改之。" 傳曰: "大抵人必賢然後, 可以知人。 予實無良, 故未知文炯之爲不合也。" 臺諫更啓: "今觀諸議, 以爲可遞者多, 而況左議政魚世謙、右參贊尹孝孫等議: ‘文炯豈肯安心就職?’ 同僚議之如此, 文炯必不得靦然就職矣, 殿下亦不得强置三公也。 奉保夫人事, 前敎云: ‘不可以私恩廢公義。’ 其減者只私賤十餘人而已, 餘皆如舊, 與前敎之辭異焉。 且私賤謀欲背主, 有關風敎, 不可開路也。" 傳曰: "卿等謂文炯將畏臺諫, 而不能就職耶? 奉保夫人事, 卿等前日以名數猥濫爲言, 故減者已多矣。" 更啓曰: "三公之任重矣。 雖一臺諫駁之, 固不可安然就職, 況不容於臺諫, 不容於侍從, 不容於六卿, 不容於政府乎? 是擧朝皆棄之矣。 朝廷所共棄, 而殿下排群議, 强欲相之, 不亦輕朝廷、 賤相位耶? 朝廷輕、相位賤, 則殿下之勢亦輕且賤矣。 奉保夫人事, 私賤背主, 關係非輕, 請依前敎。" 不聽, 仍傳曰: "奉保夫人事, 今觀卿等語勢, 似乎聽私賤本主之言, 而言之也。" 臺諫更啓: "昔陽城欲毁白麻, 德宗不相裵延齡; 李甘欲裂詔書, 文宗不相鄭注。 至我朝成宗欲相金國光, 大司憲金之慶獨論, 而遂罷之, 誠以重其任也。 如文炯則非特臺諫駁之, 而侍從、六卿、廟堂大臣, 交口駁之。 雖微官小職, 見擠於同僚, 則猶不可相容, 況三公任大責重, 非庶官、百司之比乎? 同僚若左相魚世謙、若參贊尹孝孫等, 皆以爲不可, 而至云: ‘何顔就職。’ 則文炯與世謙、孝孫等, 勢不相容。 殿下欲相文炯, 則必罷同僚之駁議者矣。 以庸劣爲相, 而罷世謙、孝孫歟? 且奴主之分, 猶君臣之分, 名分素定, 不可背違。 臣等論執累啓, 正爲此耳。 殿下反以臣等, 聽本主之言而啓之, 臣等不勝驚愕。 君臣之間, 情志交孚, 不可相疑。 請益減其數。" 傳曰: "世謙、孝孫之議, 乃畏臺諫而曲議也。 雖曰見議於同僚, 旣有君命, 何以不就職? 奉保夫人事, 亦不可聽。"
地名: 陽城 (京畿道, 縣（監）)
年: 1530.0

○丁卯/御夕講。 侍講官沈彦光曰: "臣於京畿摘奸時見之, 陽城、振威民間, 家無一升之穀, 其蓄橡實者亦鮮。 道逢之人, 面皆菜色。 人皆以採菜散于中野, 而時節尙早, 菜亦不生。 須使守令, 抄飢民計口賑救可也。 坡州民間, 或有穀至一石者, 亦有累斗者。 雖非振威、陽城之比, 大槪一樣也。 且良才、樂
              生等驛, 乃南道大路也, 迎曙、碧蹄, 則西方大路也。 而人殘馬乏, 米菽俱絶, 馬不得飼, 人不能行。 須別加措置, 可以蘇復。 聞諸驛子, 各官守令私出入與承差時, 隨陪下人, 皆乘馹馬云。 古者雖承差、守令, 若三日程內, 則使不得騎也。 此法廢已久, 令監司申明撿察可也。 非徒京畿, 八道皆然, 請下諭各道監司, 令祛此弊何如?" 上曰: "蘇復驛路事, 有司可察而爲之。" 彦光曰: "良才、迎曙、重林、桃源四驛察訪, 未得常居其驛, 長在于京, 以驛馬留京乘之。 在京私出入乘私馬, 有何不可? 京畿監司、都事, 在京仕衙時, 亦乘馹馬。 巡行則乘馹馬, 在京則乘私馬可也。 雖不可爲恒式, 限蘇復間爲之可也。 驛馬極貴, 價不下十五六同, 多至二十同。 騎行不計其重, 而一馳盡疲, 更不得騎也。 驛子冤悶, 曷有紀極?" 特進官柳灌曰: "良才、樂生, 殘弊尤甚。 欲使蘇復, 而以入居爲公事, 則新來之人, 不得安接, 未久而皆逃散。 以入居, 望其蘇復難矣。 以驛無馬, 故使命之人, 亦或留滯, 各道進上, 積滯五六日, 不得輸轉, 男女負戴, 連絡道路。 其艱苦如此, 故反正後, 一應使命外, 私行不許乘馹。 其後弘文館官員及臺諫受由時, 還許乘馹, 視公行減一匹, 然豈如法行之? 其往來之際, 朋友奴僕數多率行, 而公行, 又往來不絶。 驛路殘弊, 職此之由。 蘇復間勿給受由之行, 則驛路庶得蘇息。 覲親之時, 自上優待, 特給驛馬。 覲親後在鄕遊觀之際, 以馹馬置諸家, 而騎行, 公然出先文於各官, 無處不行。 以法論之, 此亦濫騎。 請一切禁斷。" 特進官金謹思曰: "以進上輸轉, 驛路殘弊。 如咸鏡、江原兩道則已, 水路可通處, 以站船輸轉何如? 黃海、忠淸、慶尙等道, 則水路甚便, 而國無恒規, 監司不得擅便爲之, 故敢啓。" 上曰: "蘇復雖難, 然當革其弊, 庶幾蘇復。"
地名: 陽城 (京畿道, 縣（監）)
年: 1543.0

○京畿觀察使李淸啓本曰: "陽城縣居前內禁衛李守孫, 性本暴戾, 待其妻子甚薄, 居家, 財穀飮食等物, 皆自封誌藏之, 不付其妻, 朝夕糧料, 手自撙節, 或使其妻, 親爲炊爨以供, 或有少違, 常自歐打。 又以其子均、墩爲不恭, 不分其田民, 而每欲寫狀告官, 治以不孝之罪, 多般侵虐, 其妻子常懷憤怨。 其妻金氏, 敎其子均曰: ‘必須除去爾父, 吾母子乃得安保也。’ 守孫欲奸其奴莫金之妻, 莫金亦怨之。 至於前年七月二十五日, 守孫獨寢外舍, 均、墩與其奴莫金、芿叱孫、私奴石乙山等, 共謀乘夜, 莫金持杖立門外, 候望他人, 石乙山執矩火, 芿叱孫持杖列立房外, 李均發劎, 詐爲强盜, 突入房內刺殺, 芿叱孫等以杖打下, 因各散去。 李均以芿叱孫、石乙山同謀殺父有功, 以衣服牛隻贈之云。" 傳于政院曰: "今觀此啓本, 以妻而殺其夫, 以子而殺其父, 以奴而殺其主。 三綱大變, 竝發於一家之內。 今日卽差推考敬差官, 明日內發送事, 言于吏曹。"

○壬辰/領議政尹殷輔啓曰: "伏聞上敎, 不勝感激。 雖欲黽勉從仕, 臣非他病, 耳患重聽。 其時與同僚言語之際, 雖當面諄諄, 有時不得詳聞, 相距稍遠, 凡所論議, 專不能記。 且老人之眼, 例必多淚。 寒候則已矣, 如此春和之時, 凝流不止, 或行或臥, 頓不開睫, 長自掩閉。 凡人必須耳目之用, 以得處事應物, 而今臣至此, 反覆計之, 不可冒處重地, 故敢此累啓。" 左議政洪彦弼、右議政尹仁鏡啓曰: "近有大臣不爲國事之論久矣。 非必獨指首相, 如臣等, 以後進, 專不識事, 而久冒重地故云爾。 須遞臣等之職, 可矣。" 答曰: "大臣有不治國事之論, 非近出於一二年, 自古恒然, 故予亦言之於前矣。 此乃欲其益自懋德之美意, 不可以此而辭避, 勿辭。" 彦弼等啓曰: "近來朝著, 專無老成人, 唯領相尹殷輔, 成宗朝出身, 堂下官時, 八道敬差官, 皆已踐歷, 以至于今, 凡朝章法令, 無不諳鍊。 雖步趨, 亦不差跌, 頓無精力衰耗之氣。 邇來事與古異, 凡御前所啓, 例必低微, 須令語音分明事, 雖已有敎, 亦不能遵行, 傍近所陳, 皆難領略。 此固非重聽而不得聞也。 臣等皆於卽位後發迹, 凡諸故事, 無所解識, 多質于殷輔, 然後行之。 今此辭避, 臣等勸令勿啓而不聽。 若或遞之, 則臣等當先此人。 老成之臣, 不可遞也。" 答殷輔曰: "朝廷當以耆舊老成爲相。 以往事觀之, 年少之人爲相, 失事多矣。 況左右相皆啓云: ‘諳鍊老宿, 莫如卿也。’ 以僚意見之, 亦不可固辭, 勿辭。" 答彦弼、仁鏡曰: "領相雖辭, 何可遞乎? 卿等亦宜勿辭。" 仍傳曰: "近者子殺其父母。 人倫大變, 相繼而出。 陽城人一家之內, 子殺其父, 妻殺其夫, 奴殺其主, 三綱之變, 一時俱發。 以推鞫此事, 一時三處
                【通津、義城、陽城。】
              遣敬差官, 古今所未聞也。 孰不駭愕乎? 此予不能敎化之所致, 不暇以責下矣。 然承流宣化者, 莫如監司、守令之最功也。 常時不以孝悌之道, 敦勉勸諭, 而徒以簿書期會爲急, 故窮村頑愚之民, 不知孝悌之道, 兇逆相踵, 而出入亦不以爲怪, 見之如尋常。 予意欲別有示其道監司與本邑守令, 責以不能承流宣化罷之, 則後爲監司、守令者, 務爲宣化, 而愚民亦知朝廷之意也。 然事已久遠, 不可追論。 近來如京畿、慶尙、江原等道監司、守令, 推罷何如? 此乃重事, 且恐騷擾, 故議之。" 殷輔等議啓曰: "近來罪犯綱常者, 繼踵而出, 一時遣官推鞫, 至於三處。 此古今罕有, 誠如上敎。 所在監司、守令, 宜示非常之罰, 以爲後來不能宣化者之戒, 但京師爲敎化之源, 而都城之內, 尙有汚衊聖化之事。 豈非大惡之人, 頑不率敎而然乎? 導人以化深, 感人以言淺。 然古有以切治之言, 貽示下民, 民之知感者, 亦有之。 若以聖上憂慮懇惻之意, 爲傳旨, 下諭諸道監司, 轉諭守令, 咸務承流敎導之事, 期於見效後, 若有如此等變, 任承宣之職者, 論罰事幷及之, 則其於道齊之方, 庶幾小助。" 傳曰: "知道。"

○乙酉/御朝講。 侍講官鄭彦慤曰: "陽城獄事, 臣以敬差官往推之。 夫以子弑父, 以妻殺夫, 以奴害主者, 無世無之, 而此則一家之內, 竝出三綱之大變。 其爲始終凶悖之謀, 古今天下, 所未聞也。 如此大變, 不可不痛治, 故已令破家瀦宅, 而降號革邑, 亦不可不爲。 請竝降革, 以快人心 。" 上曰: "敎化爲本, 降號爲末, 而降革之際, 勢且紛擾。 然示法不嚴, 無所懲戒, 亦不可也。 當與朝廷, 更議爲之。"
地名: 陽城 (京畿道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 陽城 (京畿道, 縣（監）)
年: 1607.0

○憲府來啓前辭,
                【尹根壽罷職事。】
              且曰: "監察亦一臺官, 凡在公會、遇事, 告課於本府, 流來規例也。 頃日茶時, 監察諸會處, 有一賤隷, 公然面辱, 歐打羅將。 諸監察據事請罪, 而同副承旨朴震元以其婢夫之故, 曲爲庇護之計, 至於朝紳公會, 顯加憤罵, 損傷體面, 莫此爲甚。 請命罷職。 自前宗室毋得恣行外方, 意有所在。 宜城都正
              玉潤排置農所於陽城地, 出入宮門作弊之事, 無所不至, 至於良民壓爲其奴。 事發推考, 已置重律, 猶不懲艾, 請囑守令, 囚禁侵責, 極爲無理。 請命罷職。" 答曰: "允。 勳臣不可以偶然之事, 至於罷職, 不允。 朴震元推考。"
地名: 陽城 (京畿道, 縣（監）)
年: 1608.0

○正言韓纘男
              
              司諫院連啓: "山陵都監提調、都廳亟命罷職。 自在先朝, 凡守令、 邊將, 雖有聲績, 必據七事之修擧、軍政之著稱, 至於再三, 然後始許論賞。 其餘些少微功, 則例施陞敍、表裏等相當之典, 其愼重之意, 可謂至矣。 近來名器漸輕, 倖門大開, 高山里僉使任義、京畿水使金去病、抱川縣監洪瑞龍、陽城縣監李義傳, 因兵使、御史陳啓, 至有賞加之命。 此俱非可紀之績, 不過尋常職分內事, 而特以資窮, 同陞金玉之列, 非徒爵賞太濫, 前頭諸道御史, 將必次第來啓。 若因其循例品題而一一論賞, 則褒功、命德之章, 幾何不至於易醉狗續之誚乎? 況末世人心巧詐, 希功、冒賞之輩, 百計營爲, 已成弊習? 任義, 本以微賤之人, 濫陞堂上, 旣已踰分, 而又嗾其家奴, 冒濫上言, 巧中機會; 金去病謀避北道邊將, 遽換畿甸重鎭, 方有物議, 而敎唆軍卒, 誣飾(星狀)
                〔呈狀〕
              , 欺蔽使命, 物情莫不駭憤。 請李義傳、洪瑞龍等賞加承傳, 勿爲擧行; 任義、金去病竝命罷職改正。" 答曰: "山陵都監堂上、都廳旣已推考, 不必罷職。 守令以下賞加, 乃獎其治績, 何用論改? 竝不允。" 

○正言韓纘男
              
              司諫院連啓, 請李義傳、洪瑞龍等賞加承傳, 勿爲擧行; 平康縣令
              安復善勢難獨免, 竝命改正; 任義、金去病等亟命罷改。 掌令尹
                
              啓曰: "臣等伏見因御史書啓, 京畿水使金去病、抱川縣監洪瑞龍、陽城縣監李義傳、平康縣監安復善, 俱以善治之故, 特命加資。守令之號稱善治者, 未必皆眞實。故必久於其職, 終始不怠, 人無異議, 只以爲
              然後方施勸勵之資, 若或濫施, 則名器不重, 反多解體之人矣。縣監乃纔出六品之微官, 今若以一遭善政之啓, 超越許多品級, 直躋堂上, 則實近古以來, 所未有之擧也。金去病謀避北關, 圖授畿鎭, 方有物議, 而欺誣使命, 反占恩賞。高山里僉使任義, 雖有築城之勞, 是乃渠職分內常事, 絶無可賞之功, 而嗾奴上言以干恩命, 極爲詐濫。 如此等人, 宜罰而不可賞。請洪瑞龍、李義傳、安復善加資承傳, 勿爲擧行; 金去病、任義竝命罷職改正。" 答兩司曰: "當此汚吏肆欲, 赤子倒懸之日, 李義傳等善於臨民, 治績茂著。予於初服, 特施嘉乃之典, 有何所傷? 任義長年塞上, 力於國事; 金去病淸謹自持, 撫恤軍卒。 如此之人, 寵擢聳動可矣。勿爲煩論。"
地名: 陽城 (京畿道, 縣（監）)
年: 1609.0

○(義禁府德禮, 年十四。 傳旨內: "以宋連之女, 聽人敎諭, 不父其父, 罪關綱常。 當初何事意, 敢生不父其父之計? 京外官推問時, 詐飾納款, 期於必遂兇計, 從實直告推問"事。 "矣身以江華胎生人, 年九歲, 本上典李司僕率去于陽城地, 仰役三年。 適李司僕上京時, 上典族人金尙信來到, 女上典與之對坐, 使矣身湯酒而來, 饋酒一杯之後, 又酌一杯以進, 則使矣身出饋其奴。 尙信卽隨矣身出來, 奪杯置于地, 捽髮上馬, 矣身高聲發惡, 上馬還墜。 呼哭不去, 則亂加鞭楚, 馬前驅去。 班婢等大呼追逐, 則尙信折拔村家籬木亂打, 使不得近。 捉去行至陽城、安城地境大川邊, 尙信多般威劫曰: ‘汝若不以士連爲父, 則我縳以投此水。’ 矣身曰: ‘雖死于此, 不忍以叔爲父’, 終始拒逆, 則仍爲捉去于安城其妹所居處。 朝飯之際, 矣身老上典司僕之母, 帶領三奴二婢, 追及于其家, 與尙信相詰其捉去之由, 則尙信持杖驅逐, 有似中路作挐之狀。 奴婢盡散, 矣身避依于女上典, 則尙信排擠上典, 奪取矣身, 堅藏于房堗。 翌日鷄初鳴, 率去鎭川本家, 背手結縛, 拔劍恐劫曰: ‘汝若終不以士連爲父, 則當以此劍斷汝之頭。’ 仍將其劍接近項上。 矣身畏死, 誣應曰: ‘士連雖是叔父, 自今以後, 當以吾父稱之’云, 則始乃解縛, 率入官中, 捧招以來, 仍爲使喚。 其後上典李司僕追來, 呈狀于鎭川官, 發差推捉矣身, 則尙信托以今在槐山, 隱匿不出。 上典又往槐山, 呈狀推捉, 則以留在鎭川稱云, 互相推托。 李司僕以兩官誤決, 移訟于木川官。 尙信及矣身移文捉去時, 尙信又曰: ‘汝若以宋連爲父, 則吾當射殺’云云。 矣身木川官捧招時, 以宋連果是叔父誣答, 故矣身及尙信全數黜送。 矣身將欲尋見矣父, 尙信拘執上馬, 馳出于村居妹家止宿, 移置槐山地叔母家。 過二箇月, 其叔母紺色長衣造給, 仍留之際, 李司僕率矣父宋連又來, 呈狀于鎭川官。 推問時, 鎭川官敎誘曰: ‘宋連若非汝父, 則汝打其頰。’ 矣身不打, 矣父宋連以謂‘子息打父’, 出去門外之後, 兩邊就訟之人, 一時黜送, 仍留尙信家一箇月。 尙信及矣身司憲府移文捉來推問時, 矣身畏劫尙信每每討殺、斬殺之語, 以父爲叔父, 誣爲供招, 尙信等黜送, 矣父宋連刑問一次後放送。矣身與尙信留主人家時, 尙信與主人潛言曰: ‘憲府若以其父合血, 則吾當受罪’云云。 過五六日後, 刑曹又爲捉囚推問之時, 尙信與矣身伏于階下, 密語于矣身曰: ‘汝其勿爲雜亂之語, 依前納款。’ 刑曹亦仍囚不放, 累次取招, 不可每以父爲非父, 從實以對矣。")
            

○(義禁府金尙信, 年二十。 "矣身以李德凰嫡五寸族下, 行年九歲, 喪母丐食。 流聞李德凰
                江華居矣奴士連處, 年年收貢之奇。 方欲往推之際, 陽城居成允邦、成俊邦等說道: ‘汝奴士連女德禮隣居, 李德凰捉來使喚。’ 戊申年二月, 矣身陽城地進去, 因成允邦等指示, 德禮捉去辭緣言于德凰之母, 捉去于鎭川, 以逃樣告鎭川官。 推問德禮曰: ‘汝父誰也?’ 曰: ‘連伊實是吾父, 而彼兩班稱以己婢捉來, 則矣身必是士連之女’, 納招。 故鎭川官以兄尙謹名捧招, 逢授出送。 矣身聞槐山祖母病重之奇, 往于槐山時, 德凰追來, 接訟于鎭川、槐山、木川等官, 皆被黜送。 其後德凰又爲接訟于鎭川官, 矣婢德禮極加嚴問, ‘汝不以實告, 當合血以驗之。 若眞非宋連之女, 則汝可打顋?’ 德禮卽時起立, 敺打宋連之頰。 鎭川官以爲‘以威臨之而不動, 又從以打顋而自辨, 吾亦更無所爲’, 又爲黜送。 厥後司憲府移文, 矣身及德禮捉來推問, 矣身從實納招, 德禮亦終始牢拒。 故捧招後, 宋連刑問一次, 而矣身仍爲決給, 仍留主人家。 時, 德凰呈狀于刑曹, 矣身亦爲追呈相訟, 德禮納招一如前日之所供。 不久, 德禮得疫, 臥痛于獄中, 其母稱名人出入救療, 十餘日之後, 德禮差復起身, 頓變前日之言, 全爲歸咎於矣身, 多般誘脅納招云。 而矣身只聽成允邦之言, 旣謂德禮爲奴士連所生, 而德凰托以無子息三寸奴婢捉來使喚, 疑慮敢生推得之計而已, 此外無他設計敎誘之事。")
地名: 陽城 (京畿道, 縣（監）)
年: 1611.0

○辛亥九月二十四日辛酉司諫院啓: "亂後國綱解弛, 人心奸巧, 朝家一有擧措, 輒圖私己。 號牌本欲籍民繕兵, 而逃役之輩, 爭相投托, 淵藪之弊, 在在皆是。 比而誅之, 將不可禁, 況繩以輕律, 豈能痛斷? 號牌事目內, 東西正職人, 則雖容隱良民, 或壓良爲賤, 或以他奴爲己奴者, 永不敍用云。 律文甚輕, 人不畏法, 犯之者必多, 終不可禁。 凡盜錢穀者, 尙且以贓律治之, 矧玆盜人口者, 何可止用永不敍用之輕罰乎? 請東西班正職人, 容隱壓良他奴爲己奴者, 依贓律錄案(事, 令該曹改事目施行。 畿甸之邑, 蕩敗無形, 其甚於他道, 字牧之人, 不可不擇, 而陽城縣監朴知止, 爲人迂疎, 且有心病, 前爲守令, 漫不省事。 如此之人, 決難授以臨民之官, 請命遞差)。" 答曰: "依啓。"
地名: 陽城 (京畿道, 縣（監）)
年: 1621.0

○辛酉七月二十六日乙丑義州府尹狀啓: "廣寧御史遣遊擊毛文龍, 招降鎭江, (鎭江)
              其人相率內應, 殺賊署佟、
                養眞等
              (養員父子兄弟, 守堡官斬殺內丁)
              七十餘名。" 【毛文龍, 南方人。 遼陽城陷時, 逸出, 自旅順口浮海東來, 寄居龍、義間, 以爲牽掣之計。 始甚單微, 其後入據椵島, 聲勢日盛, 奴賊不能無東顧之虞。 旣而欺誑中朝, 托以接濟遼民二三十萬, 歲發帑銀二十萬, 潛結宦官魏忠賢輩, 都不發包, 入諸內璫, 島糧則專責我國。 虛張捷報, 至作《毛大將傳》, 鋪張戰伐之蹟。 蟄居孤島, 徒事張皇, 轉增功賞, 官至後軍都督。 至戊辰, 經略袁崇煥受命出關, 稔知其狀, 召至雙島斬之。 其後崇煥得罪, 蓋以是媒蘗云。】
地名: 陽城 (京畿道, 縣（監）)
年: 1628.0

○宣惠廳啓曰: "伏見戶曹移文: ‘梨峴宮所屬安山、陽城田畓三十五結, 自前給價買之, 而反正後, 盡令革罷。 今則竝還屬本宮, 依前例免稅’ 云。 又見內需司移文: ‘壽進宮所屬安山漁箭, 數年來屬于水營, 而今則還屬本宮。 本郡奴婢, 亦有依前例, 田結給復之敎。’ 臣等不覺寒心。 光海時宮家所占漁箭、田場, 反正後一切革罷, 意實有在, 而曾未數年, 漸漸復古, 已極可駭。 況內需司奴婢, 只復戶役, 勿復田結, 曾在甲子年大臣、筵臣, 建白榻前, 定爲事目, 藏在備局, 通行八道。 豈可無端壞了已定之規, 使中外失望乎? 且內需司公文, 例經吏曹, 反貼施行, 而今此移文, 不經該曹, 直送本廳, 尤極可駭。 臣等忝在有司之職, 不敢奉行。" 答曰: "雖曰廢朝時所屬田畓, 若非民田之被奪者, 則依例免稅, 未爲不可矣。 且安山奴婢復戶事, 則考先王朝規例, 處之。"

○吏曹啓曰: "自古宮中之政, 領於冢宰, 其意有在。 若不問可否, 惟務奉行, 則當直使內司行文, 何必由於本曹乎? 祖宗朝制度, 嚴正如此。 梨峴宮革罷田地, 到今移屬宮家, 誠極未妥。 前者陽城、安山免稅事, 旣已移文宣惠廳, 而此公事, 今又來到。 如是則廢朝時, 所謂陣者, 將皆復設, 恐有累於淸明之治。 王子君奴婢賜給, 宜在出宮後也。 三大君年方幼稚, 而其宮下人, 陳告內奴婢, 自占爲宮奴, 恐非所宜。 咸平
              楮島, 未知其大小如何, 而一島之地, 盡屬一宮, 亦無是理。 此等事, 臣等不敢奉行, 惶恐敢啓。" 答曰: "知道。"
地名: 陽城 (京畿道, 縣（監）)
年: 1706.0

○陽城私奴千伊、長湍士人柳載元, 以母病斫指, 孝行表著, 道臣以聞, 又以廣州故參判任有後孝行, 狀聞。
地名: 陽城 (京畿道, 縣（監）)
年: 1721.0

○憲府
                【持平李廷熽】
              申前啓, 且論: "古阜郡守李震亨, 蠱惑邑妓, 曲循請托, 委任奸鄕, 專管政令。 請削去仕版。 載寧郡守李萬春, 到任以後, 剝民是務, 家在順安, 駄載絡繹。 請罷職不敍。 陽城縣監趙漢緯, 潛奸邑婢, 所言皆從, 田政一任奸吏, 刷價橫斂民結, 春後督糴, 一境騷擾。 請罷其職。" 上竝不從。
地名: 陽城 (京畿道, 縣（監）)
年: 1733.0

○行推鞫。 更問黃再徵, 再徵供: "起石、起先、戍伊山、金山及黃溥之甥姪申震淸, 同議鎭紀家事, 而戊申黃溥事後, 臣聞斥賣鎭紀田土, 嫁鎭紀女之說, 招問於鎭紀在京婢二禮則以爲: ‘申震淸來在戍伊山家, 主張鎭紀家事, 婚鎭紀女, 而欲與安城亡命賊高哥成婚, 則鎭紀女逃出, 故震淸躬自跟尋, 終至過婚。’ 云, 臣聞之駭然矣。 辛亥鎭紀子被囚於捕廳, 以不善養獄, 捕廳責二禮, 則二禮來言於臣, 欲賣黃溥造置石物, 以爲養獄之資, 故臣許之。 蓋溥罪死後, 曾祖奉祀移於臣, 故有此問也。 申震淸居文義, 起石之言, 千萬孟浪。" 黃再淑、黃再興面質, 再淑曰: "戊申年汝往戍伊山家, 與鎭紀等諸族聚會之說, 汝豈不來傳於吾乎? 此卽鎭紀子一雄被捕時矣。" 再興曰: "戊申三月十七日, 吾避亂於洪州地, 同月十九日, 一雄被捕消息, 始爲得聞, 鎭紀則元不相見矣。" 再淑曰: "鎭紀借着氈笠來會之說, 汝豈不言乎?" 再興曰: "此言聞於黃鈗, 而仍傳於汝, 吾豈與鎭紀聚會乎?" 問黃再曅, 再曅供: "戊申三月, 鎭紀亡命, 而其母緣坐定配。 此後鎭紀往來之說, 萬萬無據。 稷山戍伊山家, 距陽城臣家爲一十餘里, 如臣窮不支之族, 豈有請會之事, 鎭紀於臣爲八寸親, 渠旣犯逆亡命, 臣豈忍與亡命賊同會乎?" 問黃再暹, 再暹供: "戊申三月, 避亂於大津越邊, 過二旬始還, 鎭紀之來不來, 臣全然不聞矣。" 問黃再興, 再興供: "黃溥死後, 草葬於臣家近處, 鎭紀不奔父喪, 至於亡命, 則臣豈忍與鎭紀同會乎? 二禮以黃哥流來婢, 欲害主家族屬, 故爲此誣陷矣。" 更問黃再徵, 再徵供: "起石納捕廳之臣文跡, 明是僞造。 故恐此事之現露, 誣陷臣身, 而二禮之許賣石物者, 以溥之石物, 用於先山, 實爲可汚, 許賣之意, 成文以給。 至於主張鎭紀家事, 千萬孟浪。" 問起先, 起先供: "今年四月二十一日夜二三更, 鎭紀自忠淸道越大津, 由唐津而來, 戴簑笠, 着周衣, 到臣家, 而鎭紀住於德山
              伽倻山
              白巖寺, 將轉入峽中云。 脫簑笠時見之則似若剃頭狀, 夕飯則得食於臣家, 曉頭還去, 故來路歷入與去時所向, 知不得矣。" 更問黃再徵, 再徵供: "臣意謂, 起石兄弟心必不同矣。 今起先之言又如此, 必是同心謀害臣而然矣。 鎭紀往來之狀, 臣實不知矣。" 問㗡梅, 㗡梅供: "吹螺赤李哥常常往來於臣家, 臣母言: ‘年少女兒, 不得衣食。’ 云則李哥以爲: ‘若爲內人房子, 衣食優足。’ 云, 故臣年十三歲, 與李哥由曜金門入去, 則九月來待於差備門, 引臣入留在於守靜堂
              李尙宮房, 今年四月, 吹螺赤以爲: ‘臣上典方囚捕廳, 不可仍置闕中。’ 卽爲出送矣。" 問後川, 後川卽㗡梅之父也。 後川供: "臣再昨年春, 負柴歸家, 則竹山
              黃生來坐房中, 與臣妻密密相語, 臣欲入房中, 則臣妻以爲: ‘不必入坐。’ 云, 故臣出去, 賣柴復還, 則黃生尙在房中。 臣立於房外, 黃生出來, 而言於臣妻曰: ‘必有好事於汝輩。’ 云而去, 故臣問其由於臣妻, 則臣妻以爲: ‘黃生勸令入送㗡梅於闕中曰: 「必有好事矣。」’ 臣屢問其好事之爲何事, 則臣妻作色言曰: ‘自然知之, 不必迫問。’ 云矣。" 問李永男, 卽吹螺赤也。 永男供: "臣立役闕中, 二禮居在曜金門外, 故常買酒以飮, 而有面分矣。 一日, 二禮言於臣曰: ‘吾之女兒, 君須指路於某處。’ 臣答以: ‘吾不知汝之來歷, 何能指路?’ 二禮自言: ‘無主良民。’ 云矣。 辛亥九月, 內人九月要得使喚女兒, 故臣果爲指導入送, 今年三月, 因査出而出來, 其爲逆婢之實, 臣不能知得矣。" 問㗡梅, 㗡梅供: "戊申後, 臣爲一雄傳食捕廳之時, 永男亦爲時時來到, 故見之, 而臣之爲逆賊之婢, 永男本來知之矣。" 永男與㗡梅面質, 永男見屈。 刑推一次, 供如前。
地名: 陽城 (京畿道, 縣（監）)
年: 1745.0

○上引見大臣、備堂。 左議政宋寅明以京畿審理使趙明履別單進, 上曰: "趙明履頃以良役事有所陳, 而予意則結役事, 亦恐同歸於靑苗之害矣。 戶布則大同之役, 而秋判至以麗末衰季事爲言, 此甚斥之論也。 麗以恭愍而衰, 豈由戶布乎? 卽今第一義無如擇守令, 三百六十州若皆得人, 則民力自可紓矣。" 刑曹判書李宗城曰: "雖美法良政, 自上先立紀綱, 然後可行矣。" 左議政宋寅明曰: "張橫渠井田之制甚好。 若於峽邑數三處, 擇送人才而先試之, 隣邑爭來取法, 則自可不令而行矣。" 上曰: "良役、結役, 優劣何如?" 寅明曰: "結布法最爲近古, 但豪富之家不願矣。" 又曰: "審理使所陳各弊中, 利川等十邑陳田徵稅爲尤甚, 請待秋行量之意, 預先嚴飭。 漕船下江時, 楊根、驪州沿民, 以掘灘之役, 至於廢農, 站船添載, 宜加申禁。 陽城、坡州等四邑奴婢甚少, 無以接待使客, 宜以他邑寺奴婢, 參量劃給。 良丁之投屬歇役, 爲弊最甚, 砥平守禦屯牙兵保及忠順衛冒屬者, 依當初私賤換定之令, 竝宜査正。 順天稅、大同所載船, 至南陽敗船, 監色、沙格等十三名, 八朔嚴囚, 養獄無人。 雖未準年限, 別遣審理, 旣出欽恤之意, 宜還送原籍官交河。 拯米舊逋最久一年條, 亦宜蕩減。" 竝允之。 湖南審理使趙榮國復命, 宗城進湖南獄案, 上詢議大臣, 分輕重裁決。 榮國曰: "茂長罪人林昌浩等三人, 交通賊夢情迹可疑, 而月例三推, 事極失當, 宜令道臣, 嚴査更聞。" 許之。 榮國曰: "各邑束伍, 全不成樣, 緩急所恃, 莫如山行砲手。 雖以丙子事言之, 柳琳、金化之戰, 專賴淸州三百山行砲手之力, 則此其爲精兵可知。 通計一道其數亦不少, 査正廳成冊中, 列邑山尺一竝載錄, 俾勿侵役, 以示團束之意焉。" 又曰: "各司奴婢, 雖有眞箇逃故, 該司不卽許頉, 年百歲者尙載收貢之案, 年年侵徵, 害及隣族, 此豈王政之所可忍者乎? 案年六十而明白物故, 有公文可據者, 一竝減貢宜矣。" 上竝令廟堂稟處。 又問雲峰縣利害果詳察, 而巴嶺亦何如? 榮國曰: "四面高絶, 而嶺有三路, 俯見咸陽三十里, 如臨井水, 其險無比。 一新則在智異山之側, 而巴嶺據其上, 前朝曾置判官, 臣意則合置營將於一新。 一新自古地廣俗悍, 詐僞滋甚, 戊申以後凶逆數起, 別設一鎭, 則可以鎭惡俗而備不虞。 自古議者, ‘於雲峰宜置營將, 南原置兵使, 而尙未變通, 只置營將於雲峰’ 云矣。" 上曰: "湖南無他弊耶?" 榮國曰: "各邑貿易, 徵於吏胥, 故吏窮甚於民窮" 副提學元景夏曰: "湖南巨弊, 莫如田政, 而田政紊亂, 專由於隱結之多入土豪, 故吏民不堪白徵之弊矣。" 上曰: "不可不一番釐正矣。" 校理申暐, 請令嶺營刊行故相臣趙翼所著《朱書要類》, 上可之。 寅明以其祖光淵褒贈稱謝, 仍言: "臣祖曾以先正臣朴世采疏, 薦擬刑判, 臣之蕩平實由家學, 而如趙文命兄弟金若魯兄弟, 亦皆先正之淵源也。" 景夏曰: "先正卽臣高祖斗樞之壻, 而破朋黨三字, 卽臣家庭之論也。" 上曰: "頃於趙徵之獄, 罪人口招, 言必稱赤憎蕩平。 蕩平, 本是五皇極語, 而今成童謠。 卿等亦以爲家學耶?" 二人默然無以應。
地名: 陽城 (京畿道, 縣（監）)
年: 1782.0

○癸丑/親鞫文仁邦等諸罪人。 仁邦供曰: "所得妖術之冊, 一則《乘門衍義》, 一則《經驗錄》, 一則《神鞱經》, 一則《金龜書》, 而淸溪先生, 卽德相也。 天湜與臣, 同習此書, 轉往陽城、鎭川等地, 搆草幕以居。 亂離等說、看星等事, 果如瑞集之供, 而襄陽居李京來, 是異人, 故欲爲都元帥。 都昌國爲先鋒將, 瑞集爲運糧官, 因臣師德相之被配, 稱以大先生, 與金勛等八人, 至有屠掠城邑, 直犯京城之謀矣。" 仁邦與朴瑞集、白天湜面質。 供曰: "京來、都昌國、金廷彦、吳聖賢、金勛、白天湜, 皆是同黨, 而爲德相被罪事, 密議稱兵犯闕之謀。" 京來以爲: "渠是澤徵之切姻, 又是德相之弟子, 故有此逆謀云矣。" 仁邦結案: "臣之逆節, 旣發於瑞集之發告, 又發於天湜之口招, 當箇箇直招矣。 瑞集所供中說話, 果皆臣酬酢之凶言。 瑞集祝天文中三字, 卽是臣做出搆捏之計也。 《鄭鑑錄》中六字凶言, 亦做出謀陷之計, 而此凶言, 曾於臣冊子中經驗錄見之。 蓋臣所持冊子, 合爲四冊, 皆是至妖至誕之書, 專出於假托惑衆之計, 而同黨李京來在襄陽
              林川里, 都昌國在寧遠
              內樂林, 金廷彦在安邊, 郭宗大在順安, 吳聖賢在安邊, 此外卽金勛ㆍ白天湜也。 淸溪先生, 卽宋德相。 季琉, 卽德相之孫, 年今二十八歲, 此皆臣同心謀逆者也。 臣與京來、昌國, 尋常往來, 而辛丑年九月, 又往見京來, 則京來曰: "渠之先生德相, 得罪於朝廷, 橫被遠配, 今則事已急矣, 卽速擧行爲可。 君若善募人才, 則成事後將相間當大用云云。 京來爲都元帥, 昌國爲先鋒將。 襄陽多有渠之同黨及奴僕, 不時猝發, 先殺襄陽邑倅, 收聚軍器及軍兵, 次伐杆城, 轉入江陵。 自江陵直入原州, 仍爲長驅, 自東大門入城。 事成後, 德相封大先生。 擧事日字, 京來、昌國議定以甲辰年七月九月間, 而京來曰: "吾之族黨, 有李澤徵, 其外又多有族黨, 自當結納。 至於京中, 吾亦當周旋, 汝則往三南, 有膂力可用之類, 某條求聚云, 故臣之來留鎭川者, 亦以此也。 大逆不道, 是實。" 兩司合啓。
                【大司憲鄭好仁、大司諫申應顯、司諫朴聖泰、掌令權坪、獻納金翊休、正言權&#x2567F;ㆍ李太亨。】
              近來亂逆之接踵而起者, 無非爲德相效死之計, 其氣焰之熾, 排布之廣, 實有宗社難言之慮。 果然今番仁邦之出, 而情節之窮凶, 謀議之陰慘, 實是載籍所未有之極惡大憝。 三字、六字等凶言, 固已萬萬叵測, 而至於嘯聚徒黨, 或稱元帥, 或稱先鋒, 屠掠營邑, 直犯京師, 專出於爲德相之狀, 一一直招。 旣捧結案, 則豈可以他罪人之未及拿來, 一刻容息於覆載之間乎? 請大逆不道罪人仁邦, 卽爲正法。" 敎曰: "旣捧結案, 正法何時不可? 依前下敎, 待罪人拿來正法。"
地名: 陽城 (京畿道, 縣（監）)
年: 1809.0

○命孝子廣州士人李榮、烈女陽城士人權斗容妻李氏、廣州私婢荐分旌閭, 忠臣咸陽
              鄭胤獻贈職, 孝子廣州士人朴師中、咸陽
              禹廷呂及其侄義孫ㆍ敬孫、烈女海州故學生張宗甲妻元氏給復。 禮曹以各道御史別單, 覆啓請之也。
地名: 陽城 (京畿道, 縣（監）)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】